o
Opi miten voit irrottautua tavoista jotka voivat tuhota elämäsi
Puhutaan sukupolvia koskettavasta valinnan mahdollisuudesta.
Voin vaikuttaa omaan sukupolveeni, lapsiini, lastenlapsiini ja
lastenlastenlapsiini
Seuraavaksi Iloa arkeen
Tervetuloa nauttimaan Iloa arkeen -ohjelmasta.
Olen todella iloinen että olet mukana, sillä uskon todella, että
Jumalan sanan voima voi tuoda positiivisia muutoksia elämääsi.
Olet ehkä tehnyt huonoja valintoja menneisyydessäsi
luulen että olemme kaikki tehneet joitakin huonoja valintoja.
Hyvä uutinen on se, että Jumalamme on entisöinnin Jumala.
Huolimatta siitä kuinka monta huonoa valintaa olet tehnyt,
jos alat tehdä hyviä valintoja nyt voit Jumalan avulla päästä niiden
huonojen päätösten vaikutusten yli
Joten nauti tästä opetuksesta
ja muista, että koskaan ei ole liian myöhäistä saada hienoa tulevaisuutta.
Kielteinen elämä on seurausta huonoista, tyhmistä päätöksistä,
jotka joku on tehnyt.
Haluan sanoa jotain hyvin tärkeää, kuunnelkaa tarkasti.
Kielteinen elämä, jos sinulla on kielteinen elämä,
syntyy sotkuineen siitä, että joku teki huonoja valintoja.
Se saatoit olla sinä joka teki huonon valinnan
mutta se saattoi myös olla joku auktoriteettisi.
Isäni oli auktoriteettihahmo elämässäni
kunnes täytin 18 ja muutin pois kotoa.
Hän teki kaikenlaisia huonoja valintoja.
Hän valitsi mennä ulos joka viikon- loppu ja juoda itsensä humalaan.
Hän valitsi käyttää minua seksuaalisesti hyväkseen.
Hän valitsi olla väkivaltainen, kiroilla, vihata, manipuloida
ja hallita muita.
Kaikki hänen huonot valintansa vaikuttivat minuun.
Ne vaikuttivat äitiini ja veljeeni.
Ne vaikuttivat minuun monella tapaa. En voinut tuoda ystäviä kylään,
en voinut mennä koulun jälkeen pelaamaan.
Ihmiset tekevät huonoja valintoja ja ne vaikuttavat toisiin ihmisiin.
Se missä me teemme suurimman virheemme on kun vietämme
loppuelämämme katkerina jollekin tai jostain syystä
sen sijaan että tajuaisimme, että kun itse tulemme siihen ikään että
voimme itse tehdä omat valintamme, jokainen hyvä valinta, jonka teemme,
alkaa muuttamaan jokaista huonoa valintaa, jonka joku muu teki.
Siksi voimme rehellisesti sanoa että
kuka tahansa voi saada mitä tahansa Jumala lupaa sanassaan.
Sinun ei tarvitse olla erityistapaus tai olla kasvatettu tietyllä tapaa
Kuka tahansa voi saada mitä tahansa jos
kuka tahansa toimii millä tahansa tapaa Jumala pyytää.
Aamen?
Sinulla saattaa olla kielteinen historia mutta
sinun ei tarvitse jatkaa sitä.
Sinä päätät välitätkö sen edelleen sinun sukupolvellesi
vai laitatko pisteen sille tässä ja nyt
ja sanot: "Elämääni on välittynyt paljon roskaa,
mutta aion maksaa hinnan siitä, että se pysähtyy tähän."
Ja kuuntele, jonkun on maksettava hinta.
Kuulin hienon toteamuksen äskettäin, kuuntelepa:
"Mitä henkesi käskee, sielusi maksaa."
Kun Jumalan henki alkoi tekemään työtään minussa ja sanoi,
ettei minun tarvitse elää niinkuin he elivät,
ettei minun tarvitse olla katkera, harmistunut eikä kapinallinen,
minulla ei tarvitse olla huonoa asennetta,
minun ei tarvitse viettää elämääni niin etten luota kehenkään.
Se oli Jumala joka puhui minulle mutta jouduin silti maksamaan hinnan
päästäkseni yli kaikesta mihin kiinnityin koska joku muu oli tehnyt
huonon valinnan.
Kuinka moni ymmärtää että katkeruuden sijaan on paljon
muita asiota tehtävänä?
Se ei vaan kannata. Esimerkkejä:
Äitisi erosi kolmesti ja nyt sinä yrität rikkoa hänen ennätyksensä.
Katsoit äitisi elävän monien miehien kanssa avoliitossa, ja
nyt sinä jatkat samaa kaavaa.
Äitisi koti oli sekasotkun vallassa ja niin on nyt sinunkin talosi.
Manipuloit ja kontrolloit muita perheessäsi koska
niin sinua kohdeltiin.
Vanhempasi elivät sosiaaliturvalla ja niin teet sinäkin nyt, koska
niin asiat ovat aina olleet.
Syytät, tuomitset ja valitat, koska niin isäsi aina teki.
Yleensä et maksa laskujasi, ja jos maksatkin, niin
et ensimmäisen laskun tultua; luulet että on normaalia että
maksun perijä soittelee perääsi, sillä niin oli lapsuudessasikin.
Sinun on tajuttava, että monet kasvuympäristössäsi
oppimista tavoista eivät ole oikein.
Ne eivät ole oikein.
Ja sinun täytyy maksaa hinta rikkoaksesi nuo kaavat
jotta sinusta voi tulla se mitä Jumala sinusta haluaa,
tehdä mitä Jumala haluaa ja omistaa sen mitä Jumala
haluaa sinun omistavan.
Haluamme sen mitä Jumala haluaa meidän omistavan,
mutta emme kaikki halua tehdä sitä mitä Jumala haluaa meidän tekevän
emmekä halua olla sellaisia kuin Jumala haluaa meidän olevan.
Meille ei tuota ongelmaa jonkun asian haluaminen
vaan tien kulkeminen saavuttaaksemme mitä haluamme.
Oletko voittamassa menneisyytesi synnit vai keksitkö ne vaan uudestaan?
Isäsi oli alkoholisti ja sinä olet hyvin ylpeä ettet itse ole.
Silti olet masentunut, oikukas ja eristäytyvä.
Sinulla on samat oireet kuin alkoholistilla vaikka et juo.
Et lyö lapsiasi niinkuin äitisi löi sinua.
Mutta huudat, sinulla on räjähteleväinen luonto,
luot pelon ilmapiirin minne tahansa menet.
Olet vakuuttunut ettei sinulla ole ongelmaa koska et lyö ketään.
Todellisuudessa et ole kovin paljon erilainen siitä mitä luulit
jättäneesi taaksesi.
Olet saattanut pystyä leikkaamaan pois joitakin huonoja hedelmiä,
varsinkin niitä joita kirkossa ei yksinkertaisesti suvaita.
Mutta et ole oikeastaan käsitellyt ongelmasi juurta.
Sillä ongelman käsittely tarkoittaa kipua.
Se tarkoittaa työtä ja valintoja.
Juurien kaivelu on kivuliasta.
Pinnalla olevien hedelmien käsittely ei ole kovinkaan vaikeata.
Asioiden teeskenteleminen ei ole puoleksikaan niin vaikeaa.
Mutta kun todella tulemme kasvotusten totuuden kanssa
ja todella alamme ottaa vastuuta -
kerronpa, kolmessa-neljässä viimeisimmässä konferenssissani
olen eri tavoin opettanut vastuun ottamisesta.
En ole koskaan ennen nähnyt tällaista aikaa jolloin ihmiset
eivät halua ottaa vastuuta mistään.
Kaikki on aina jonkun toisen syytä. Tapa jolla heidät kasvatettiin;
"Käyttäydyn huonosti koska en voi hyvin." tai
" koska minulla ei ole kristittyä aviomiestä." tai
"koska minulla ei ole tarpeeksi rahaa." tai
" koska asun murjussa."
Ei; jos käyttäydyt huonosti se johtuu siitä että sinussa on jotain
vialla joka on käsiteltävä.
Ei ole kyse jostain mikä tapahtuu ympärilläsi,
vaan jostain mikä tapahtuu sisälläsi.
Sama pätee minuun.
Vuosien ajan syytin, syytin, syytin, syytin.
Jumala sanoi minulle: "Vaikka tekisin mitä
Sinulle noissa olosuhteissasi, et kuitenkaan tule onnelliseksi,
sillä tyytymättömyytesi lähde ei ole ympärilläsi vaan sisälläsi."
Suuri osa tyytymättömyydestäni oli silkkaa itsekeskeistä itsekkyyttä.
Elin minä mielessäni ja odotin kaikkien elävän
tehdäkseen minut onnelliseksi.
Älkääkä nyt ajatelko: "Voi Joyce-parkaa,
olipa hänen elämänsä sotkussa."
Tarvitsin oivalluksen tajutakseni ettei Jumala lähettänyt
ihmisiä elämääni palvelemaan minua ja tekemään minusta onnellista.
Kun alat elämään tehdäksesi jonkun onnelliseksi, niin
jotain tapahtuu sisälläsi ja ilo alkaa kuplia.
Olemme eläneet menneisyyttämme tekosyyn varjolla.
"Elän sukupolvesta toiseen kestävän kirouksen alla."
Sanon tänään teille, että sinulla on mahdollisuus tehdä
sukupolvia koskettava valinta.
Lakataan puhumasta sukupolvia sitovasta kirouksesta,
olen väsynyt kuulemaan siitä.
Puhutaan sukupolvia koskettavasta valinnan mahdollisuudesta.
Voin vaikuttaa omaan sukupolveeni, lapsiini, lastenlapsiini
ja lastenlastenlapsiini.
Tiedän että Pahoilanen on paha, mutta en usko että hän on niin paha
että hän ottaisi jonkun toisen synnin ja laittaisi sen
minun päälleni loppuelämäkseni.
Eikä Jumala jättäisi minua niin etten voisi tehdä muuta kuin kärsiä.
Valitsen hajottaa menneisyyden linnakkeet.
Linnakkeiden hajottaminen vaatii päätösten tekemistä.
Et koskaan saavu tiettyyn päämäärään sattumalta.
En ole tänään johtamassa tätä valtavaa kokousta sattumalta.
Aamen?
Minulla ei ole neljää uudestisyntynyttä,
Pyhällä Hengellä täyttynyttä lasta sattumalta.
Aamen?
En edes aja mukavaa autoa sattumalta.
Minulla ei ole kivoja vaatteita sattumalta.
Olen vapaa taloudellisista taakoista, mutta se ei ole sattumaa.
Toivomme aina saavamme sen mitä muilla on,
mutta meidän täytyy olla valmiita toimimaan samoin kuin he
saadaksemme sen.
Jotkut sanovat että "toivoisin, että", "toivoisin, että"...
Sanon uudelleen: et koskaan saavu tiettyyn päämäärään sattumalta.
Ensimmäinen päätös mikä kaikkien täytyy tehdä jos
haluaa nähdä muutosta:
"Kieltäydyn jatkamasta elämää tällä tavoin.
En anna menneisyyteni hallita tulevaisuuttani."
Aamen?
Minulla on hieno elämä, mutta se ei tarkoita etteikö mukana yhä
seuraisi sellaisia asioita menneisyydestä jotka
haluaisin nähdä hajotettuna.
Se ei tarkoita sitä etteikö minun tarvitsisi tehdä päätöksiä joka päivä.
Kerronpa jotain. Olisin ikuinen murehtija jos en joka päivä päättäisi
heittää huoliani Jumalalle.
Voin istuskella pienryhmissä käyden asioita läpi henkisesti
ja repien niitä auki, ja yrittää saada kaikki asiat järjestykseen,
jos en joka päivä päätä
etten aio käyttää päivääni murehtimiseen, vaan
että luotan Jumalaan.
Meidän täytyy tehdä oikeita päätöksiä koko ajan
jos haluamme oikeanlaisen elämän.
Kysy itseltäsi tämä kysymys:
Tuottaako se mitä teen sitä mitä toivon elämältäni?
Älä vain istu ja sano ettet pidä elämästäsi.
Kysy itseltäsi onko jotain mitä teet mikä tekee elämästäsi
sellaisen ettet pidä siitä.
Ette tainneet kuulla minua?
On vaikea päästä tuollaiseen sisäiseen ajatteluun
sillä haluamme usein vain etsiä syytä muista.
Jos minulla olisi parempi työpaikka, enemmän rahaa,
jos olisin naimisissa, en olisi naimisissa,
jos minulla olisi lapsia, ei olisi lapsia,
jos lapseni olisivat koulussa, eivät olisi koulussa,
jos minulla olisi isompi talo;
nyt kun minulla on se minulla ei ole aikaa siivota sitä,
nyt täytyy palkata kodinhoitaja, nyt en pidä hänestä -
Minä muuten rakastan kodinhoitajaa, sanon vain että tällaisia me olemme.
Ihmisluonto, joka on omassa eikä Pyhän Hengen vallassa,
ei vain koskaan tule onnelliseksi.
Katsokaa minua. Jos aiot olla onnellinen, sinun täytyy olla
tarkoituksellisesti onnellinen.
Aamen?
Ajattelet: "Kunpa vain olisin rikas ja kuuluisa tähti."
Kerronpa jotain. En kerro nimeä ettette tunnistaisi kenestä puhun.
Puhuin eilen erään tämän maan suosituimman rock-tähden kanssa.
Rukoilin hänen kanssaan sellaisten asioiden takia kuin
yksinäisyys, masennus, eristäytyneisyys,
tunne siitä, että kaikki käyttävät häntä hyväkseen
ja ettei kukaan todella halua häntä hänen itsensä vuoksi.
Kaikella on hintansa.
Aamen?
En välitä siitä missä elämän- vaiheessa olet,
paljonko sinulla on rahaa, kuinka kuuluisa olet,
tai kuinka monta "oikeaa" ihmistä tunnet.
Voit silti olla onnellinen, jos päätät olla onnellinen.
Jos et päätä olla onnellinen, jokin asia,
joka saa sinut tyytymättömäksi, tekee sinusta onnettoman joka päivä.
Sanokaa joku aamen.
Kysy itseltäsi: tuottaako se, mitä teen, sitä mitä haluan elämältäni.
Tuottaako se, mitä teen, sitä mitä voin saada Jumalan sanan mukaan?
Jos vastauksesi on ei, niin muuta sitä mitä teet.
Älä vain istu ja toivo että olosuhteesi muuttuisivat.
Olosuhteemme eivät muutu jos emme muuta sitä mitä teemme.
Et voi jatkaa toimimista samoin kuin ennen ja toivoa eri lopputulosta.
Jos haluat toisenlaisen lopputuloksen, sinun täytyy toimia toisin.
Jopa talousasioissa.
Jos et ole tyytyväinen taloudelliseen tilanteesi,
niin nosta uhrilahjasi toiselle vaihteelle.
Koska tulosi eivät tule kasvamaan, jos pidät sen, mitä annat,
samana kuin ennenkin.
Et voi kylvää saman verran kuin ennen ja samalla niittää enemmän.
On kolme tapaa elää: helppo, vaikea ja traaginen.
Helppo tapa on toisten virheistä oppimista.
Vaikea tapa on oppia omista virheistä.
Traaginen tapa on olla oppimatta kummastakaan.
Mikä on linnake?
Kun jollain on vahva ote (strong hold) sinuun,
se on linnake (stronghold).
Ei tarvitse selitellä pitkästi.
Voimme kaikki ymmärtää tämän tänä aamuna, eikö?
Linnakkeeseen liittyy poikkeuksetta aina vääränlaista ajattelua
tai, monissa tapauksissa, ei ajattelua ollenkaan.
Yksi asia, josta puhumme tänään, olettaen ja toivoen että
pääsen niin pitkälle, on järjettömyys.
Monet ihmiset eivät vain ajattele omilla aivoillaan.
Ärsyynnyin aikoinani siitä kun lapseni kyselivät jatkuvasti "miksi".
"Ole nyt vain hiljaa ja toimi."
"Mutta miksi?"
"Miksi näitä ei voi pitää yhdessä päällä?" "Miksi..?"
Tiedättekö, se todella on hyvä kysymys kysyä.
Sillä liian monet aikuistuvat tietämättä miksi tekevät mitään.
Heillä ei oikeasti ole syytä mihinkään.
Eräs nuori mies meni naimisiin naisen kanssa, joka oli hyvä kokki.
Mies huomasi että kinkkua paistaessaan naisella oli tapana
leikata pala kinkusta ennen paistoa.
Hän alkoi jonkun ajan jälkeen ajattelemaan, että
sehän on hupsua ja kinkun tuhlausta.
Mies kysyi: "Kulta, miksi leikkaat palan kinkusta ennen paistoa?"
Nainen vastasi: "Äitini paistoi parhaat kinkut ja
hän teki aina näin."
Mies kysyi: "Miksi hän teki niin?" Nainen vastasi: "En tiedä."
Mies sanoi: "Voisimmeko soittaa hänelle ja kysyä?"
Joten mies soitti ja sanoi että hänen vaimonsa leikkaa kinkusta
palan pois ennen paistoa koska hänen äitinsä teki niin.
"Voisitko kertoa miksi teet niin?"
Hän vastasi: "Minun äidilläni oli aina tapana leikata kinkusta pala pois.
Ja minun äitini valmisti koko alueen parhaat kinkut."
"Kysyitkö häneltä koskaan miksi?" "En, en koskaan kysynyt miksi."
"No sopisiko jos minä soittaisin isoäidille ja kysyisin?"
Sitten soitettiin isoäidille.
"Isoäiti, vaimoni poistaa kinkusta palan koska hänen äitinsä tekee niin,
ja hän sanoo tekevänsä niin koska sinäkin teet niin."
"Isoäiti, miksi aina poistat kinkusta palan?"
Isoäiti sanoi: "Paistovatini oli liian pieni."
Paljastus: nykyään voi ostaa isompia vateja.
Edistystä!
Jos kinkku on liian iso, voit valita minkä tahansa kokoisen paistovadin.
Mutta tiedättekö mitä? Olen päättänyt ---
Minä olen sellainen joka kyselee "miksi" koko ajan,
en niele asioita pureskelematta niitä ensin.
Jos nielisin, en olisi missä nyt olen. Meidän täytyy kysyä "miksi".
"Miksi en voi käyttää näitä värejä yhdessä?"
"Miksi en voi pysäköidä siihen jos haluan?"
"Miksi en voi tehdä tätä?"
Se ei tarkoita että sinusta tulee kapinallinen,
ettet tottele auktoriteetteja.
On olemassa sen tyypin auktoriteetteja joita ei tarvitse kyseenalaistaa.
Minusta työntekijöitteni ei tarvitse kyseenalaistaa kaikkea mitä teen.
Mutta kysymysten esittämiselle on oikea paikka.
Vaikkemme kysyisi keneltäkään muulta, meidän täytyy kysyä itseltämme.
On joitakin taisteluja joita ensimmäisen sukupolven uskova
joutuu käymään.
Se on taistelu menneisyyden linnakkeiden hajottamisesta.
Toisen sukupolven uskovilla, kuten omilla lapsillani,
on omat taistelunsa.
Yksi heidän käymistään taisteluista liittyy identiteettiin.
Heidän täytyy tietää keitä he ovat ja mihin he uskovat
erillisinä vanhemmistaan.
Olenko kristitty koska äitini oli kristitty, vai olenko kristitty
koska todella uskon siihen?
Kun lapsemme alkavat käymään läpi tätä, se säikäyttää meidät.
"Miten niin et tiedä mitä uskot?" "Miten niin et tiedä uskotko?"
"Miten niin et tiedä haluatko käydä kirkossa?"
"Mitä tarkoitat?"
Meidän täytyy antaa ihmisille aikaa selvittää, mitä he uskovat.
Meidän täytyy antaa ihmisille aikaa tehdä omat päätöksensä.
Jos lapseni palvelevat koko elämänsä Jumalaa vain koska minäkin tein niin,
heillä ei ehkä koskaan ole oikean- laista suhdetta Jumalan kanssa.
Ihmisten täytyy antaa esittää kysymyksiä siitä mitä
he uskovat omalla kohdallaan.
Mielestäni vanhemmat eivät aina tiedä miten se tehdään.
Luin kirjan jossa kirjoittaja kertoi kuinka he veivät lapsiaan
mukanaan kirkkoon, opettivat Jumalan sanaa heille,
mutta kun lapset tulivat teini-ikään, he sanoivat heille:
"Enää emme ota teitä mukaan kirkkoon.
Haluamme ja toivomme teidän lähtevän mutta
emme aio pakottaa teitä siihen.
Jos lähdette, niin huolehditte itse heräämisestänne ja
valmistautumisestanne ja olette autolla ajoissa lähteäksenne mukaan,
sillä jos pakotamme teidät mukaan, herätämme ja
autamme valmistautumaan, niin ette tiedä teettekö sen itsenne vuoksi
vai vaan siksi että me pakotimme."
Hän sanoi että ensimmäiset viikot olivat vaikeita, sillä
nuoret tapasivat nukkua myöhään.
Hän sanoi, että he olivat sitoutuneet olemaan kohtelematta heitä
väärin tai sanomatta mitään.
Muutaman viikon jälkeen nuoret laittoivat omat herätyskellonsa päälle
ja valmistautumaan lähtöön.
Hän sanoi nähneensä muutoksen heissä silloin.
Sen jälkeen heistä oli ihanaa käydä kirkossa sillä
he tiesivät käyvänsä siellä koska halusivat olla siellä.
Jos meillä on ollut oikeanlainen vaikutus lapsiimme, niin
he kokevat käännöksen ja tekevät hyviä valintoja, mutta
meidän täytyy rohkeasti antaa heille mahdollisuus siihen.
Tiedän että jotkut teistä epäilevät tätä.
Mutta se mitä todella sanon on järkeenkäypää.
Niin monet ihmiset tämän päivän maailmassa vihaavat ja halveksivat
kaikkea mikä liittyy kirkkoon ja kristinuskoon
sillä joku ahtoi ne heidän kurkuistaan alas
ja pakotti heidät olemaan uskonnollisia.
Yleensä henkilö, joka kaatoi kurkkuihin uskonnollisuutta,
ei edes tehnyt sitä kotona.
Siirrytään eteenpäin.
Meidän on opittava ajattelemaan omilla aivoillamme.
Miksi tosiaan poistan kinkusta palan?
Miksi koen että minun täytyy aina toimia niin?
Miksi minusta tuntuu ettei minulla ole ikinä lupaa tehdä niin?
Kävin läpi ajanjakson, jolloin tajusin potevani syyllisyyttä
joka kerta kun yritin rentoutua kotona ja vain nautiskella.
Koin aina epämääräisen syyllisyydentunteen että
minun pitäisi tehdä jotain.
Lopulta kysyin Jumalalta "miksi".
Yllättyisitte mitä saatte selville jos vain kysytte Jumalalta "miksi".
Sanoin: "Miksi minusta tuntuu tältä?"
Ja Jumala alkoi näyttämään minulle, etten koskaan saanut olla lapsi.
Minua käytettiin hyväksi enkä koskaan saanut olla lapsi.
Olen ollut aikuinen niin kauan kuin muistan.
Joten minulta puuttui kyky olla huoleton ja rentoutunut,
enkä kokenut turvallisuutta.
Ainoa kerta kun koin oloni turvalliseksi oli se kun työskentelin.
Sillä kun työskentelin, en koskaan joutunut vaikeuksiin.
Kotona siis koin, että kunhan työskentelin, Jumala hyväksyy minut
ja jos istuin alas rentoutumaan ja pitämään hauskaa -
Jumala ei pitänyt hauskasta.
Tunsin niin vain koska se oli se mitä olin nähnyt lapsuudessani,
eikä kukaan ollut koskaan opettanut mitään muuta,
enkö minä ollut koskaan kysynyt miksi minusta tuntui siltä.
Jumala haluaa nähdä jokaisen meistä kasvavan.
Hänellä on vain yksi vaihde, ja se on eteenpäin.
Hän ei halua laittaa elämäämme vapaalle tai peruutusvaihteelle,
vaan haluaa meidän aina menevän eteenpäin.
Ole avoin muutoksille, joita Jumala on suunnitellut elämäsi varalle
Sillä vain muutoksen kautta voimme edistyä.
Tänään meillä on hienoja apukeinoja
- omasta mielestäni ne kaikki ovat hienoja, en muuten mainostaisi niitä -
ja tiedän että Jumalan sana on muuttanut elämäni
ja uskon että se voi muuttaa myös sinun elämäsi.
Tarjolla on DVD jonka nimi on Tulevaisuutesi alkaa tänään.
Kiitos Jumalalle ettei meidän tarvitse juuttua menneisyyteen.
Tulevaisuutesi voi alkaa tänään.
Lisäksi meillä on bonuslahja nimeltä "Teinitkin ovat ihmisiä"
joten jos sinulla on teini-ikäisiä kotona niin tämä on hieno lahja heille.
Tai jos ystävälläsi tai suvussasi on teini-ikäisiä,
tai jos tunnet teini-ikäisiä
Jos ei muuten, niin anna se kadulla näkemällesi nuorelle
sillä he tarvitsevat Jumalan sanaa. Heitä täytyy rohkaista.
Tämä kirja opettaa nuoria olemaan oma itsensä ja
torjumaan kaveripiirin painostusta.
Ota tiedot ylös ja hanki nämä materiaalit heti, sillä
uskon niiden todella auttavan.
Palaan pian kertomaan tapahtumista, joista varmasti innostut.
Tiesitkö, että voit avata tulevaisuutesi ovet juuri nyt?
Jumalalla on hyviä uutisia niille jotka turvaavat Häneen.
Opi miten jättää menneisyyden kivut ja arvet taaksesi
tämän Joyce Meyerin voimaannuttavan opetuksen avulla.
"Tulevaisuutesi alkaa tänään"
Olet niinkuin olet tänään, mutta tämä ei ole se, mihin päädyt.
Ei ole liian myöhäistä antaa Jumalan korjata loppuelämäsi.
Jos tilaat nyt, saat erityisen paketin perheesi nuorille.
Teinitkin voivat kokea olevansa eristäytyneitä ja väärinymmärrettyjä,
ja paineita olla jotain muuta kuin he ovat.
Joycen kirja "Teinitkin ovat ihmisiä" auttaa voittamaan elämän haasteita
jotta teineillä olisi kiinteä perusta jonka varaan rakentaa tulevaisuutta.
Hanki nämä inspiroivat materiaalit ja käytä hyväksesi erikoistarjous.
Ota yhteyttä tänään ruudussa näkyvin keinoin.
Tulossa
Ensimmäinen romaani New York Timesin
bestseller-kirjailijalta Joyce Meyersilta
"The Penny"
Joyce Meyer: The Penny
Tulossa tänä vuonna
Opi miten vaikeiden ratkaisujen tekeminen
voi johtaa täydempään elämään.
Jos se, mitä ympärilläsi on, ei tuota mitä haluat, niin tee muutos.
"Mitä jos loukkaan heidän tunteitaan?"
Mitä jos he tuhoavat sinut?
Seuraavassa Iloa arkeen -ohjelmassa
Järjestämme konferensseja ympäri maata ja myös ulkomailla
ja rohkaisen sinua tulemaan Joyce Meyersin konferenssiin.
Kolme hienoa päivää kokouksia, torstai-illasta lauantaiaamuun,
meillä on upeaa ylistystä ja musiikkia,
rukoilen ihmisten puolesta ja opetan Jumalan sanaa.
Kuulet Joyce Meyersin ulospäin- suuntautuvista tempauksista.
Uskon että kyseessä on kaikin puolin upeaa aikaa joka
muuttaa elämääsi parempaan.
Ala suunnittelemaan ja tule mihin tahansa tulevaan konferenssiimme.
Lisätietoa saat nettisivuiltamme tai soittamalla toimistoomme.
Jumalan siunausta ja toivottavasti näemme konferenssissa.
Suomennos: Henna Jousmäki
Mäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa+ pvm) Nordea: 111230-342789 viite: 7744 OKU 1944A